ai4bharat/Pralekha huggingface dataset:
रसायन आणि खते मंत्रालय
केंद्रीय मंत्री डॉ. मनसुख मांडवीय यांनी विविध राज्यांतल्या 1.60 लाख प्रधानमंत्री किसान समृद्धी केंद्रांमध्ये जमलेल्या तीन हजारहून अधिक शेतकऱ्यांशी आभासी पद्धतीने साधला संवाद
नवी दिल्ली, 12 सप्टेंबर 2023
केंद्रीय रसायने आणि खते विभागाचे मंत्री डॉ.मनसुख मांडवीय म्हणाले, “देशात सध्या 1.60 लाख प्रधानमंत्री किसान समृद्धी केंद्रे  कार्यरत आहेत. 2 लाखांहून अधिक केंद्रांचे ‘वन स्टॉप शॉप’ नेटवर्क निर्माण करणे हे पीएमकेएसके संकल्पनेचे उद्दिष्ट आहे. देशातील शेतकऱ्यांना शेतीविषयक तसेच कृषी पद्धतींविषयी असलेले ज्ञान वाढवण्यासाठी, गुणवत्तेची खात्री असलेली उत्पादन सहजपणे उपलब्ध होण्याची सुनिश्चिती करण्याच्या उद्देशाने या केंद्रांची स्थापना करण्यात आली आहे.”
विविध राज्यातल्या 1.60 लाख पंतप्रधान किसान समृद्धी केंद्रांमध्ये  जमलेल्या तीन हजारहून अधिक शेतकऱ्यांशी आभासी पद्धतीने संवाद साधताना ते बोलत होते. या कार्यक्रमात आंध्रप्रदेश, बिहार,गुजरात,मध्य प्रदेश, कर्नाटक, राजस्थान आणि उत्तराखंड या राज्यांतील शेतकरी सहभागी झाले होते. केंद्रीय रसायने आणि खते विभागाचे राज्यमंत्री भगवंत खुबा देखील या आभासी चर्चात्मक कार्यक्रमात उपस्थित होते.
लवकरच पीएमकेएसकेएसना कृषी क्षेत्रातील प्रसारात्मक उपक्रमांसाठी मध्यवर्ती केंद्राचे स्वरूप दिले जाणार असून तेथे कृषी क्षेत्रातील नव्या आणि विकसित होत असलेल्या ज्ञानाबाबत जागृती निर्माण करणे, शेतकरी समुदायासोबत संवाद साधणे तसेच कृषी विद्यापीठांच्या माध्यमातून इतर विस्तारात्मक उपक्रमांचा प्रसार करणे इत्यादी कार्ये केली जातील अशी माहिती केंद्रीय मंत्री डॉ.मांडवीय यांनी दिली. ते म्हणाले, “हे केंद्र म्हणजे केवळ खते आणि अवजारे इत्यादींचे दुकान नसेल तर शेतकऱ्यांच्या कल्याणासाठी कार्य करणारी संघटना असेल.” पीएमकेएसके हे सर्व कृषीविषयक तसेच शेतीशी संबंधित कार्यांसाठीचे एक-थांबा केंद्र नसेल तर ती एक संपूर्ण संस्था असेल असे त्यांनी सांगितले.
उपस्थित शेतकऱ्यांनी नॅनो युरिया, नॅनो डीएपी यांच्या वापराला सुरुवात करावी यासाठी केंद्रीय मंत्र्यांनी त्यांना प्रोत्साहन दिले. या शेतकऱ्यांनी रासायनिक खतांच्या ऐवजी हळूहळू पर्यायी तसेच सेंद्रिय खतांच्या वापराकडे वळावे असे आवाहन त्यांनी यावेळी केले. “येत्या रबी हंगामात आपण रासायनिक खतांचा वापर 20%नी कमी करण्याचा प्रयत्न करूया आणि त्या ऐवजी पर्यायी/सेंद्रिय खतांचा वापर सुरु करूया,” ते म्हणाले.
शेतकरी आणि कृषी क्षेत्रासाठी राखीव ठेवलेल्या युरिया आणि इतर खतांचा साठा बिगर-शेती वापरासाठी उद्योगांकडे वळवण्यासंदर्भात देखील त्यांनी शेतकऱ्यांना सावध केले. केंद्रीय मंत्र्यांशी झालेल्या चर्चेत अनेक शेतकऱ्यांनी प्रधानमंत्री किसान समृद्धी केंद्रामध्ये दिल्या जाणाऱ्या सेवांचा वापर करताना आलेले अनुभव सामायिक केले.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
आरोग्य आणि कुटुंब कल्याण मंत्रालय
क्षयरोग  निर्मूलनासाठी नाविन्यपूर्ण आरोग्य तंत्रज्ञान कार्यशाळेला केंद्रीय आरोग्य आणि कुटुंब कल्याण राज्यमंत्री प्रा एस पी सिंग बघेल यांचे मार्गदर्शन
मोठ्या प्रमाणावर वापर होऊ शकणारी दर्जेदार उत्पादने तयार करावीत असे आवाहन
नवी दिल्ली, 15 जून 2023
भारतीय वैद्यकीय संशोधन परिषदेने  आयोजित केलेल्या क्षयरोग  निर्मूलनासाठीच्या नाविन्यपूर्ण आरोग्य तंत्रज्ञान कार्यशाळेत, केंद्रीय आरोग्य आणि कुटुंब कल्याण राज्यमंत्री प्रा एस पी सिंग बघेल यांनी आज नवी दिल्लीत मार्गदर्शन केले. क्षयरोगासाठी नवनवीन आरोग्य तंत्रज्ञानाच्या मूल्यांकनाला प्रोत्साहित करणे आणि क्षयरोग निर्मूलन कार्यक्रमात त्यांचा अवलंब करणे हे या दोन दिवसीय कार्यशाळेचे उद्दिष्ट आहे. वाराणसी येथे आयोजित स्टॉप टीबी शिखर परिषदेत मांडल्या गेलेल्या तंत्रज्ञानासाठीही ही कार्यशाळा एक व्यासपीठ उपलब्ध करून देईल.
सिंग म्हणाले, "2025 पर्यंत क्षयरोग निर्मूलनाचे उद्दिष्ट पंतप्रधानांच्या राजकीय इच्छाशक्तीचे आणि वचनबद्धतेचे द्योतक आहे. गेल्या काही वर्षांत भारतात क्षयरुग्णांच्या संख्येत लक्षणीय घट झाली आहे." मिशनच्या यशासाठी नाविन्यपूर्णता महत्त्वाची आहे असेही त्यांनी सांगितले. तसेच मोठ्या प्रमाणावर वापर होऊ शकेल अशी दर्जेदार उत्पादने तयार करावीत असे आवाहनही त्यांनी केले.
पंतप्रधान नरेंद्र मोदी यांच्या गतिशील नेतृत्वाखाली, स्वच्छ भारत मिशन या सारख्या केंद्र सरकारच्या कार्यक्रमांच्या प्रभावी अंमलबजावणीमुळे पाणी, स्वच्छता आणि स्वच्छता निर्देशकांमध्ये लक्षणीय सुधारणा झाली आहे. त्यामुळे क्षयरोगाचे प्रमाण कमी होण्यास मदत होत आहे.” असे त्यांनी सांगितले. क्षयरुग्ण आता त्यांच्या आयुष्मान भारत कार्डद्वारे उपचार घेऊ शकतात, अशी माहितीही त्यांनी दिली.
क्षयरोगाचे समूळ उच्चाटन करण्याचे उद्दिष्ट केवळ नवकल्पनांच्या आधारेच साध्य होऊ शकते, असे केंद्रीय आरोग्य सचिव राजेश भूषण यांनी सांगितले. रोगाचे प्रभावीपणे उच्चाटन करण्यासाठी निदान, उपचार आणि समुदायाचा सहभाग अपरिहार्य असल्याचे त्यांनी नमूद केले.
कोणत्याही आरोग्य उपाययोजनांसाठी तंत्रज्ञानाचा अवलंब अपरिहार्य आहेत असे आरोग्य संशोधन विभागाचे सचिव सचिव आणि आयसीएमआरचे महासंचालक डॉ राजीव बहल यांनी सांगितले. आव्हानांवर मात करून केवळ क्षयरोगासाठीच नाही तर भविष्यातील इतर साथीच्या रोगांचा मुकाबला करण्यासाठी तयारी करण्याच्या दृष्टीने तंत्रज्ञानाच्या आवश्यकतांबद्दल अधिक माहिती देणे हा या कार्यशाळेचा उद्देश आहे असे ते पुढे म्हणाले.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
मंत्रिमंडळ सचिवालय
केंद्र सरकारकडून नवीन 'सहकार मंत्रालयाची' स्थापना
'सहकारातून समृद्धी' हा विकासात्मक दृष्टिकोन वास्तवात उतरवण्यासाठी, पंतप्रधान नरेंद्र मोदीप्रणीत केंद्र सरकारने पूर्णपणे वेगळ्या 'सहकार मंत्रालयाची' स्थापना करण्याचे ऐतिहासिक पाऊल उचलले आहे.
देशातील सहकार चळवळ बळकट करण्यासाठी हे मंत्रालय एक प्रशासकीय, वैधानिक आणि धोरणात्मक चौकट नव्याने निर्माण करू शकेल.
यामुळे सहकारी संस्थांंची मुळे घट्ट रुजून सहकार चळवळीला खऱ्या अर्थाने जनाधार मिळू शकेल.
सहकाराच्या संकल्पनेत प्रत्येक सदस्य उत्तरदायित्वाच्या भावनेने प्रेरित होऊन काम करत असल्याने, आपल्या देशात सहकारावर आधारित असे आर्थिक विकासाचे प्रतिमान अतिशय सुयोग्य आहे.
सहकारी संस्थांसाठी 'व्यवसाय सुलभीकरण' प्रक्रिया सुरळीत करण्याचे आणि बहुराज्यीय सहकारी संस्थांंच्या विकासासाठी पोषक वातावरण निर्माण करण्याचे काम, सहकार मंत्रालयाद्वारे होऊ शकेल.
समुदायाधारित विकासात्मक भागीदारीसाठी केंद्र सरकार वचनबद्ध असल्याचे सरकारने सूचित केले आहे. वेगळे सहकार मंत्रालय स्थापन केल्याने, वित्तमंत्र्यांनी अर्थसंकल्पात केलेल्या घोषणेचीही परिपूर्ती होत आहे.
रस्ते वाहतूक आणि महामार्ग मंत्रालय
इलेक्ट्रिक वाहनांच्या सर्व दोषपूर्ण खेप मागे घेण्यासाठी कंपन्यांनी आगाऊ कार्यवाही करण्याच्या नितीन गडकरी यांच्या सूचना दुर्घटनांची चौकशी करण्यासाठी आणि गुणवत्ता- केंद्रित मार्गदर्शक तत्त्वांसाठी तज्ञांची समिती केली स्थापन
नवी दिल्ली, 22 एप्रिल 2022
गेल्या दोन महिन्यांत विजेवर चालणाऱ्या म्हणजेच इलेक्ट्रिक दुचाकीच्या अनेक दुर्घटना समोर आल्या आहेत. या दुर्घटघटनांमध्ये काही लोकांना आपला जीव गमवावा लागला आहे आणि अनेक जण जखमी झाले आहेत हे सर्वात दुर्दैवी आहे, असे रस्ते वाहतूक आणि महामार्ग मंत्री नितीन गडकरी यांनी सांगितले. गुरूवारी केलेल्या ट्विटच्या मालिकेत गडकरी म्हणाले की, कंपन्या वाहनांच्या सर्व दोषपूर्ण खेप ताबडतोब परत मागे घेण्यासाठी आगाऊ कार्यवाही करू शकतात.पंतप्रधान नरेंद्र मोदी यांच्या नेतृत्वाखाली आमचे सरकार प्रत्येक प्रवाशाची सुरक्षा सुनिश्चित करण्यासाठी कटिबद्ध आहे, असे त्यांनी सांगितले.
या दुर्घटनांची चौकशी करण्यासाठी आणि उपाययोजनांबाबत शिफारशी करण्यासाठी तज्ज्ञांची समिती स्थापन करण्यात आल्याची माहिती मंत्र्यांनी दिली. अहवालाच्या आधारे थकबाकीदार कंपन्यांवर आवश्यक आदेश आणि इलेक्ट्रिक वाहनांसाठी गुणवत्ता-केंद्रित मार्गदर्शक तत्त्वे देखील लवकरच जारी केली जातील, असे त्यांनी सांगितले.
जर कोणतीही कंपनी त्यांच्या प्रक्रियेत निष्काळजीपणा करत असल्याचे आढळून आले तर त्या कंपनीला मोठा दंड ठोठावला जाईल आणि सर्व सदोष वाहने परत बोलावण्याचे आदेशही दिले जातील, असे गडकरी यांनी सांगितले.
JPS/SC/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
संरक्षण मंत्रालय
संरक्षण मंत्री आणि अमेरिकेचे संरक्षण सचिव यांच्यात दूरध्वनीवरून संभाषण
संरक्षण मंत्री राजनाथ सिंह यांनी 27 जानेवारी 2021 रोजी अमेरिकेचे नवनियुक्त संरक्षण सचिव जनरल  लॉयड ऑस्टिन यांच्याशी दूरध्वनीवरून संवाद साधला.
संरक्षण मंत्र्यांनी सचिव ऑस्टिन यांचे त्यांच्या नियुक्तीबद्दल याआधीच अभिनंदन केले होते.
दूरध्वनी वरील चर्चेदरम्यान, उभय नेत्यांनी बहुआयामी भारत - अमेरिका संरक्षण सहकार्य आणि धोरणात्मक भागीदारी मजबूत करण्यासाठी एकत्र काम करण्यासाठी वचनबद्ध असल्याचे सांगितले.
संरक्षण मंत्री आणि सचिव ऑस्टिन यांनी यावेळी द्विपक्षीय, प्रादेशिक आणि जागतिक विषयांवर चर्चा केली.
S.Kane/S.Mhatre/P.Kor
पंतप्रधान कार्यालय
जी-20 नवी दिल्ली घोषणापत्र 
जी-20 नवी दिल्ली आज स्वीकारलेले घोषणापत्रासाठी  इथे क्लिक करा: G20 New Delhi Leaders’ Declaration
पंतप्रधान कार्यालय
भारत ऊर्जा क्षेत्रात आत्मनिर्भर होण्यासाठी आणि शाश्वत विकासासाठी वचनबद्ध आहे: पंतप्रधान
नवी दिल्ली, 15 मार्च 2023
ऊर्जा क्षेत्रात आत्मनिर्भर होण्यासाठी आणि शाश्वत विकासाला चालना देण्यासाठी भारत वचनबद्ध आहे, असा विश्वास पंतप्रधान नरेंद्र मोदी यांनी व्यक्त केला आहे.
केंद्रीय पेट्रोलियम आणि नैसर्गिक वायू मंत्री हरदीप सिंग पुरी यांनी केलेले ट्विट पंतप्रधानांनी सामायिक केले.
या ट्विट मध्ये म्हटले आहे की,
‘’भारत जगातील तिसरा सर्वात मोठा ऊर्जा उपभोक्ता, तेलाचा तिसरा सर्वात मोठा उपभोक्ता, तिसरा सर्वात मोठा LPG उपभोक्ता, चौथा सर्वात मोठा LNG आयातदार, चौथा सर्वात मोठा तेल शुद्धीकरण करणारा देश आणि जगातली सर्वात मोठी चौथी वाहतुकीच्या साधनांची बाजारपेठ बनला आहे.’’
यावर पंतप्रधान नरेंद्र मोदी यांनी ट्विट केले की ;
"भारत ऊर्जा क्षेत्रात आत्मनिर्भर होण्यासाठी आणि शाश्वत विकासाला पुढे नेण्यासाठी वचनबद्ध आहे."S.Bedekar/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
नौदल जवानांचा स्वातंत्र्यदिन 2020 रोजी शौर्य पुरस्काराने गौरव
नवी दिल्ली, 14 ऑगस्ट 2020
नौसेना पदक 
कॅप्टन मृगांक श्योकंद 
भारतीय नौदलाच्या मिग-29के च्या ताफ्यातील सर्वात अनुभवी अधिकारी. त्यांच्याकडे 2000 तासांपेक्षा अधिक उड्डाणाचा अनुभव आहे. 16 नोव्हेंबर 2019 रोजी आपात कालीन गंभीर परिस्थिती निर्माण झाली होती. मिग-676 उड्डाणावेळी त्यांच्या धाडसी आणि निःस्वार्थी निर्णयाने जमिनीवरील अनेक व्यक्तींचे प्राण वाचले. 16 नोव्हेंबर 2019 रोजी 1147 वाजता, कॅप्टन श्योकंद यांनी दाबोळी विमानतळावर प्रशिक्षणार्थीसमवेत उड्डाण घेतले. 1200 फूट उंचीवर अचानक पक्ष्यांचा मोठा थवा मिग-676 ला धडकला, पायलटने अनेक प्रयत्न करुनही पक्षांनी विमानाला धडका देणे सुरुच ठेवले, काही पक्षी दोन्ही बाजूच्या इंजिनमध्ये घुसल्यामुळे इंजिला आग लागली. कॅप्टन श्योकंद यांनी तातडीने प्रशिक्षणार्थ्याकडून सुत्रे स्वतःच्या हाती घेतली, रेडिओवर तातडीची घोषणा केली आणि विमान सुरळीत करण्याचा प्रयत्न केला. मात्र, निकामे झालेले डावे इंजिन आणि उजव्या इंजिनला आणि अॅक्सेसरी गिअरबॉक्सला लागलेल्या आगीमुळे पायलटच्या लक्षात आले की, विमान झुआरी तेल भांडार आणि दक्षिण गोव्यातील दाट लोकवस्तीच्या भागात कोसळण्यापूर्वी आपल्या हाती केवळ काही सेकंद आहेत. त्यावेळी कमालीचे प्रसंगावधान दाखवत विमान निर्जन स्थळाकडे वळवले आणि स्वतःचे आणि प्रशिणार्थीचे प्राण तर वाचवले शिवाय अनेक लोकांचे जीवन आणि राष्ट्रीय संपत्तीचे नुकसान होण्यापासून टाळले. या कार्यामुळे कॅप्टन मृगांक श्योकंद  यांना नौसेना पदक  प्रदान करण्यात आला.
नौसेना पदक 
कमांडर धनुश मेनन 
कमांडर धनुष मेनन यांची बेळगावी, कर्नाटक येथे, नेव्हल डिटॅचमेंट कमांडर म्हणून नियुक्ती असताना 08 ऑगस्ट 2019 रोजी ‘ऑपरेशन वर्षा राहत’ अंतर्गत हलोळी गावात दोन ज्येष्ठ नागरीक झाडावर अडकल्याची माहिती मिळाली. कमांडर धनुष एयू 704  या हेलिकॉप्टरवर होते. मात्र, नेमक्या जागेचा शोध लागत नव्हता. कमी दृश्यमान, मुसळधार पाऊस, धोकादायक अडथळे अशी ही आव्हानात्मक मोहीम होती. शोधमोहिमेच्या ठिकाणी उच्च शक्ती प्रक्षेपित वाहिन्या  पर्यंत होत्या. झाडावर अडकलेल्या व्यक्ती तीन दिवसांपासून भुकेल्या होत्या, त्यामुळे त्या रेस्क्यू बास्केटपर्यंतही पोहचू शकत नव्हत्या. पावसामुळे नदी खवळलेली असल्यामुळे हवाई बचावाशिवाय पर्याय नव्हता. नौदल अधिकाऱ्याने निःस्वार्थी भावनेने आणि असमान्य शौर्याने जोरदार वाऱ्यातही हेलिकॉप्टर 125 फूट अशा अतिशय कमी उंचीवर आणण्याचा निर्णय घेतला आणि 25 मिनिटांच्या संघर्षानंतर दोघांचे प्राण वाचवण्यात यश मिळाले. त्यांच्या या कार्याबद्दल कमांडर धनुष मेनन  यांना नौसेना पदक  प्रदान करण्यात आले आहे.
नौसेना पदक 
हरिदास कुन्डू, सीएचए  130956-B
हरिदास कुन्डू, सीएच , एअरक्रू डायव्हर म्हणून बेळगावी, कर्नाटक येथे नौदलाच्या ऑपरेशन वर्षा राहत मोहिमेत 08 आणि 09 ऑगस्ट 19 रोजी सहभागी होते. अतिशय प्रतिकूल परिस्थितीत त्यांनी दोन ज्येष्ठ नागरिकांचे प्राण वाचवले, या असामान्य कार्याबद्दल हरिदास कुन्डू, सीएचए  130956-B यांना नौसेना पदक  प्रदान करण्यात आले आहे.
नौसेना पदक 
नवीन कुमार, एलएस , 230889-Z
नवीन कुमार, हे नाविक काश्मीरमधील दहशतवाद्यांचा खात्मा करणाऱ्या एका गटामध्ये होते. यांनी नौदलाच्या उच्च परंपरा राखत स्वःच्या दलाचे रक्षण केले. त्यांच्या निःस्वार्थी कार्याबद्दल, नवीन कुमार एल एस  यांना नौसैना पदक  प्रदान करण्यात आला आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेअंतर्गत लसीच्या एकूण 129.54 कोटी मात्रा देण्यात आल्या
गेल्या 24 तासांत, लसीच्या 73 लाखांहून अधिक मात्रा देण्यात आल्या
सध्या रुग्ण बरे होण्याचा दर 98.36 % आहे
गेल्या 24 तासांत देशात 8,439 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  असून गेल्या 555 दिवसांमधील सर्वात कमी संख्या आहे
साप्ताहिक पॉझिटीव्हिटी दर  गेले 24 दिवस 1% पेक्षा कमी
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 73,62,000 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 129.54 कोटी मात्रांचा  टप्पा पार केला आहे. देशभरात 1,35,05,139 सत्रांच्या आयोजनातून हे लसीकरण करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे-
|
|
HCWs
|
|
1st Dose
|
|
1,03,84,977
|
|
2nd Dose
|
|
95,63,730
|
|
FLWs
|
|
1st Dose
|
|
1,83,81,800
|
|
2nd Dose
|
|
1,66,23,661
|
|
Age Group 18-44 years
|
|
1st Dose
|
|
47,10,59,550
|
|
2nd Dose
|
|
25,23,53,394
|
|
Age Group 45-59 years
|
|
1st Dose
|
|
18,77,74,682
|
|
2nd Dose
|
|
12,84,68,102
|
|
Over 60 years
|
|
1st Dose
|
|
11,74,85,990
|
|
2nd Dose
|
|
8,33,24,089
|
|
Total
|
|
1,29,54,19,975
गेल्या 24 तासांत 9,525 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,40,89,137 झाली आहे.
परिणामी, सध्या, भारतातील रोगमुक्ती दर 98.36% आहे, मार्च 2020 पासून सर्वोच्च दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 41 दिवस नव्या कोविड बाधितांची संख्या 15,000 हून कमी नोंदली जात आहे.
गेल्या 24 तासांत 8,439 नव्या कोविड बाधित रुग्णांची नोंद झाली.
देशातील कोविड सक्रीय रुग्णसंख्या सध्या 93,733 इतकी असून गेल्या 555 दिवसांमधील नीचांकी संख्या आहे . देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.27% आहे. मार्च 2020 पासून ही सर्वात कमी रुग्णसंख्या आहे.
देशभरात कोविड संसर्ग तपासणी चाचण्या करण्या क्षमता विस्ताराचे काम जारी आहे. गेल्या 24 तासांत देशात एकूण 12,13,130 चाचण्या करण्यात आल्या. देशात आतापर्यंत एकंदर 65 कोटी 6 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढवली जात असतानाच, साप्ताहिक पॉझिटीव्हिटी दर सध्या 0.76% असून गेले 24 दिवस हा दर 1% हून कमी राहिला आहे. तर दैनंदिन पॉझिटीव्हिटी दर आज 0.70 % आहे. दैनंदिन पॉझिटीव्हिटी दर गेले सलग 65 दिवस 2% हून कमी आहे आणि आता गेले सलग 100 दिवस हा दर 3 % हून कमी राहिला आहे.
मत्स्योत्पादन, पशुविकास आणि दुग्धविकास मंत्रालय
येत्या 21 जून रोजी साजऱ्या होणाऱ्या आंतरराष्ट्रीय योग दिनानिमित्त 75,000 तरुण योगासने करणार : डॉ. एल. मुरुगन यांनी दिली माहिती
जगभरात 21 जून 2022 रोजी आंतरराष्ट्रीय योग दिवस साजरा केला जाणार आहे. योग दिनाच्या निमित्ताने देशाच्या विविध भागात कार्यक्रम आयोजित केले जात आहेत. माहिती आणि प्रसारण, मत्स्यपालन, पशुसंवर्धन आणि दुग्धव्यवसाय राज्यमंत्री डॉ. एल. मुरुगन यांनी आज कन्याकुमारी इथे विवेकानंद केंद्राच्या मैदानावर योग दिनाच्या निमित्ताने आयोजित कार्यक्रमाला संबोधित केले. पंतप्रधान नरेंद्र मोदी यांच्या प्रयत्नांमुळे संयुक्त राष्ट्रांनी 21 डिसेंबर 2014 रोजी दरवर्षी 21 जून रोजी आंतरराष्ट्रीय योग दिन साजरा करण्याची घोषणा केली होती. त्या वर्षापासून गेली आठ वर्षे आंतरराष्ट्रीय योग दिवस दरवर्षी साजरा केला जातो,
असे मुरुगन यांनी सांगितले.
भारत या वर्षी स्वातंत्र्याचे 75 वे वर्ष साजरे करत असताना, विविध मंत्रालये आणि विभागांद्वारे योग दिनाचा उलटगणती कार्यक्रम 75 दिवसांपासून आयोजित केला जात आहे.
मत्स्यव्यवसाय, पशुसंवर्धन आणि दुग्धव्यवसाय मंत्रालयाने योग दिवस उलटगणती कार्यक्रम आयोजित केला याकडे मंत्र्यांनी लक्ष वेधले. आपल्या देशात सुरु झालेल्या योगचे आता जगभरात पालन केले जाते. रोज योगासन करून तरुण निरोगी राहू शकतात असे मुरुगन यांनी सांगितले.
येत्या 21 जून रोजी साजऱ्या होणाऱ्या आंतरराष्ट्रीय योग दिनानिमित्त देशभरातील 75000 हून अधिक तरुण योगासने करतील, असे ते म्हणाले. कन्याकुमारी येथील कार्यक्रमात कन्याकुमारीचे जिल्हाधिकारी अरविंद, नागरकोइलचे आमदार एम आर गांधीही सहभागी झाले होते.
आरोग्य आणि कुटुंब कल्याण मंत्रालय
कोविड-19 विषयक ताजी स्थिती
रुग्ण बरे होण्याचा दर 48.31 टक्क्यांवर
मृत्यूदरात 2.80 टक्क्यांपर्यंत घट
नवी दिल्ली, 3 जून 2020
गेल्या 24 तासांत, देशभरात कोविड-19 चे 4,776 रुग्ण बरे झाले. आतापर्यंत उपचारानंतर देशात कोविडचे 1,00,303 रुग्ण बरे झाले आहेत. रुग्ण बरे होण्याचा दर आता 48.31% टक्क्यांपर्यंत पोहोचला आहे. सध्या, देशभरात कोविडचे 1,01,497 सक्रीय रुग्ण आहेत आणि या सर्वांवर उपचार सुरु आहेत. देशात कोरोनाचा मृत्यूदर 2.80 टक्के आहे.
देशात कोविडच्या नमुन्यांची चाचणी करण्याची क्षमता वाढली असून सध्या 480 सरकारी आणि 208 खाजगी प्रयोगशाळांमध्ये  चाचण्या सुरु आहेत. आतापर्यंत एकूण, 41,03,233 चाचण्या करण्यात आल्या आहेत. काल 1,37,158 चाचण्या करण्यात आल्या.
कोविडच्या व्यवस्थापनासाठी, देशातील आरोग्यविषयक पायाभूत सुविधांचा विचार करता, सध्या देशात 952 कोविड समर्पित रुग्णालये असून, त्यात 1,66,332 अलगीकरण खाटा, 21,393 अतिदक्षता सुविधायुक्त खाटा आणि 72,762 ऑक्सिजन सुविधायुक्त खाटा उपलब्ध आहेत. 2,391 समर्पित कोविड आरोग्य केंद्र आहेत, ज्यात 1,34,945 अलगीकरण खाटा, 11,027 अतिदक्षता सुविधायुक्त खाटा आणि 46,875 ऑक्सिजन सुविधायुक्त खाटा आहेत. केंद्र सरकारने 125.28 लाख एन-95 मास्क आणि 101.54 लाख पीपीई किट्स सर्व राज्ये/केंद्रशासित प्रदेश/ केंद्रीय संस्थांना देण्यात आल्या आहेत.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 .
सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdf .S.Pophale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 191.32 कोटी मात्रांचा टप्पा
12 ते 14 वयोगटातील 3.17 कोटींपेक्षा जास्त मुलांना लसीचा पहिली मात्रा देण्यात आली.
देशातील उपचाराधीन रुग्णांची संख्या सध्या 17,692
गेल्या 24 तासात 2,487 नव्या कोरोना रुग्णांची नोंद
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.62%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 191.32  कोटींचा टप्पा पार केला आहे. 2,39,40,502 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.17  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,138
|
|
2nd Dose
|
|
1,00,29,513
|
|
Precaution Dose
|
|
50,23,857
|
|
FLWs
|
|
1st Dose
|
|
1,84,17,603
|
|
2nd Dose
|
|
1,75,65,055
|
|
Precaution Dose
|
|
81,69,644
|
|
Age Group 12-14 years
|
|
1st Dose
|
|
3,17,42,189
|
|
2nd Dose
|
|
1,20,98,191
|
|
Age Group 15-18 years
|
|
1st Dose
|
|
5,89,67,941
|
|
2nd Dose
|
|
4,39,91,575
|
|
Age Group 18-44 years
|
|
1st Dose
|
|
55,65,83,062
|
|
2nd Dose
|
|
48,46,70,686
|
|
Precaution Dose
|
|
4,07,396
|
|
Age Group 45-59 years
|
|
1st Dose
|
|
20,31,39,557
|
|
2nd Dose
|
|
18,96,13,860
|
|
Precaution Dose
|
|
9,93,324
|
|
Over 60 years
|
|
1st Dose
|
|
12,70,12,594
|
|
2nd Dose
|
|
11,81,88,033
|
|
Precaution Dose
|
|
1,62,74,646
|
|
Precaution Dose
|
|
3,08,68,867
|
|
Total
|
|
1,91,32,94,864
भारतात सक्रीय रुग्णभार सध्या 17,692 इतका आहे,तो देशाच्या एकूण रुग्णसंख्येच्या तुलनेत 0.04% इतका आहे.
परिणामी, भारतात रुग्ण बरे होण्याचा दर 98.74% आहे.गेल्या 24 तासांत 2,878 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,79,693 झाली आहे.
गेल्या 24 तासात 2,487 नव्या कोरोना रुग्णांची नोंद झाली.
गेल्या 24 तासात एकूण 4,05,156 चाचण्या करण्यात आल्या. भारताने आतापर्यंत एकूण 84.38  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.62% तर दैनंदिन पॉझिटिव्हिटी दर 0.61% आहे.
मंत्रिमंडळ
टपाल आणि टेलिग्राफ इमारत बांधकाम सेवा विभागातील श्रेणी 'ए' च्या पदांचा केंद्रीय मंत्रिमंडळाकडून आढावा घेण्यास मंजुरी
नवी दिल्ली, 6 नोव्हेंबर 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत टपाल आणि टेलिग्राफ इमारत बांधकाम सेवा विभागातील श्रेणी 'ए' च्या पदांचा आढावा घेण्यास मंजुरी देण्यात आली.
या विभागात एकूण 105 पदे आहेत. या मंजुरीमुळे पदांची रचना अधिक मजबूत होऊन मुख्यालय आणि दूरसंचार तसेच टपाल विभागात प्रत्यक्ष कामांसाठी देखील आवश्यक ते मनुष्यबळ उपलब्ध होईल. यामुळे या खात्याच्या कामांना बसलेली खीळ दूर होऊ शकेल. मात्र या श्रेणीत नव्या नियुक्त्या केल्या जाणार नाही, सध्या असलेल्या अधिकाऱ्यांची पद्नियुक्ती अशा प्रकारे केली जाईल जेणेकरून त्याचा कुठल्याही कामावर विपरीत परिणाम होणार नाही असा निर्णयही यावेळी घेण्यात आला.
B.Gokhale/R.Aghor/P.Kor
(Visitor Counter : 58
ऊर्जा मंत्रालय
शाश्वत ऊर्जेसाठी एनटीपीसीने जाहीर केली ऊर्जा उद्दिष्टे
नवी दिल्ली, 27 जून 2021
एनटीपीसी लिमिटेड, ही ऊर्जा मंत्रालयांतर्गत असलेली देशातील सर्वात मोठी वीज निर्मिती करणारी कंपनी, संयुक्त राष्ट्रांच्या ऊर्जाविषयक उच्चस्तरीय परिषदेचा  भाग म्हणून, आपली ऊर्जा सघन उद्दिष्टे जाहीर करणारी भारतातील ऊर्जा क्षेत्रातील पहिली कंपनी ठरली आहे. एनटीपीसीने 2032 पर्यंत 60 गिगावॅट अक्षय ऊर्जा क्षमता स्थापित करण्याचे उद्दिष्ट ठेवले आहे. 2032 पर्यंत निव्वळ ऊर्जा तीव्रतेत 10% नी घट करण्याचे उद्दिष्ट देखील भारतातील सर्वात मोठ्या वीज उत्पादक कंपनीने ठेवले आहे.
आपली ऊर्जा सघन उद्दिष्टे जाहीर करणारी एनटीपीसी ही जागतिक पातळीवरील मोजक्या संस्थांपैकी एक आहे.
स्वच्छ ऊर्जा संशोधन सुलभ करण्यासाठी आणि 2025 पर्यंत शाश्वत ऊर्जा मूल्य साखळीसाठी किमान दोन आंतरराष्ट्रीय आघाड्या/गट तयार करण्याची घोषणा एनटीपीसीने केली आहे.
नुकत्याच पार पडलेल्या ‘एचडीएलईसाठीच्या संबंधित विषयाच्या मंत्रीमंडळ मंचाच्या' कार्यक्रमात या उद्दिष्टांचे अनावरण करण्यात आले. एनटीपीसीची वचनबद्धता संयुक्त राष्ट्रांच्या संकेतस्थळावर सार्वजनिक करण्यात आली आहे.
शाश्वत विकासासाठी 2030 च्या कार्यसुचीमधील ऊर्जा-संबंधित उद्दीष्टे आणि लक्ष्य यांच्या अंमलबजावणीला प्रोत्साहित करण्याच्या दृष्टीने संयुक्त राष्ट्रसंघ सप्टेंबर 2021 मध्ये उच्चस्तरीय परिषदेचे आयोजन करणार आहे.
नवीकरणीय ऊर्जा  स्त्रोतांची लक्षणीय क्षमता वाढवून एनटीपीसी आपली हरित ऊर्जा कर्तव्ये वाढविण्यासाठी विविध पावले उचलत आहे. यापूर्वी कंपनीने नवीकरणीय ऊर्जा स्त्रोतांद्वारे 2032 पर्यंत किमान 32 गिगावॅट क्षमतेची एकूण वीजनिर्मिती क्षमतेच्या 25% उत्पादनाची योजना आखली होती. ही घडामोड देशाच्या सर्वात मोठ्या उर्जा उत्पादकाला मोठी चालना देणारी ठरेल ज्यामुळे देशाच्या हरित उर्जा नकाशावर आपले दूरगामी स्थान निश्चित करेल.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 229
आरोग्य आणि कुटुंब कल्याण मंत्रालय
कोविड-19 लसीकरण-अद्ययावत माहिती
राज्ये/केंद्रशासित प्रदेशांना आतापर्यंत कोविड लसींच्या 45.73 कोटींपेक्षा अधिक मात्रा वितरीत
राज्ये/केंद्रशासित प्रदेशांसह खाजगी रूग्णालयांकडे अद्याप 3.09 कोटी लसींच्या मात्रा शिल्लक
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे. कोविड सार्वत्रिक लसीकरण मोहिमेचा तिसरा टप्पा 21 जून 2021 रोजी सुरु झाला आहे. लसींची अधिक उपलब्धता, उपलब्ध होणाऱ्या लसींच्या साठ्याविषयी राज्ये आणि केंद्रशासित प्रदेशांना आगावू सूचना देणे तसेच त्याद्वारे लसींची पुरवठा साखळी सुनियोजित करण्याचा प्रयत्न करत, लसीकरण मोहीमेला गती देण्यात आली आहे.
राष्ट्रीय लसीकरण मोहिमेचा भाग म्हणून, केंद्र सरकार राज्ये आणि केंद्रशासित प्रदेशांना मोफत कोविड लसी पुरवत आहे. लसीकरणाच्या सध्या सुरु असलेल्या टप्प्यात, केंद्र सरकार देशात उत्पादित होणाऱ्या 75% लसी खरेदी करणार असून, त्यांचा मोफत पुरवठा राज्ये/केंद्रशासित प्रदेशांना करणार आहे.
|
|
VACCINE DOSES
|
|

|
|
SUPPLIED
|
|
45,37,70,580
|
|
IN PIPELINE
|
|
59,39,010
|
|
CONSUMPTION
|
|
42,28,59,270
|
|
BALANCE AVAILABLE
|
|
3,09,11,310
आतापर्यंत राज्ये/केंद्रशासित प्रदेशांना 45.37 कोटींपेक्षा अधिक  लसींच्या मात्रा देण्यात आल्या आहेत. तसेच, आणखी 59,39,010 मात्रा पुरवठा प्रक्रियेत आहेत.
यापैकी, एकूण 42,28,59,270 मात्रांचा वापर करण्यात आला आहे. 
राज्ये/केंद्रशासित प्रदेशांसह खाजगी रुग्णालयांकडे अद्याप 3.09 कोटींपेक्षा जास्त  लसींच्या मात्रा शिल्लक आहेत.